شەفەق نیوز/ سەرچەوەیگ ئەمنی لە دهۆک، ئمڕوو یەکشەممە، خەوەردا ک دوو ژن و گەنجیگ خوەیان کوشتن، و کەسیگ چوارەم قورتار بۊ، لە رۊداوەیلیگ جیاجیا لە پارێزگاگە.
سەرچەوەگە ئەرا ئاژانس شەفەق نیوز وت: گەنجیگ لە تەمەن ٢١ ساڵان، ئمڕوو یەکشەممە،  خوەی داگە سێدارە لە ناحیەی کلکەچی لە قەزای بەردەڕەش خوەرئاوای دهۆک.
سەرچەوەگە وتیش: ژنیگ شۊکردگ لەداڵگبۊی ١٩٩٦ هەمیش وەگولەی تفەنگ راو لە گەڕەک ئاشتی لەناحیەی جمانکی لە قەزای عمادیە خوەی کوشت، وتیش ژنیگ لە قەزای عەقرەیش لە گەڕەک قابک خودی کوشت.
سەرچەوەگە دیاری کرد  کەسیگ لە نزیک خەسخانەی فزین وە دەوانچە تەقە لە خوەی کرد، و دیاری کرد ک هیمان ئەو کەسە زنیە، و لایەنە ئەمنیەیلە لێکۆڵینەوە لە هووکارەیل ئی خوەیکوشتنەیلە واز کردن.
